EL
C 104/2
Επίσημη Εφημερίδα της Ευρωπαϊκής Ένωσης
20.3.2023
ΔΙΚΑΣΤΗΡΙΟ ΑΠΟΦΑΣΗ ΤΟΥ ΔΙΚΑΣΤΗΡΙΟΥ της 7ης Φεβρουαρίου 2023 σχετικά με τις επίσημες αργίες και τις δικαστικές διακοπές (2023/C 104/02)
ΤΟ ΔΙΚΑΣΤΗΡΙΟ,
έχοντας υπόψη το άρθρο 24, παράγραφοι 2, 4 και 6, του Κανονισμού Διαδικασίας, λαμβάνοντας υπόψη ότι, κατ’ εφαρμογήν της διατάξεως αυτής, πρέπει να καταρτιστεί ο κατάλογος των επισήμων αργιών και να προσδιοριστούν οι ημερομηνίες των δικαστικών διακοπών, ΛΑΜΒΑΝΕΙ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Ο κατάλογος των επισήμων αργιών υπό την έννοια του άρθρου 24, παράγραφοι 4 και 6, του Κανονισμού Διαδικασίας έχει ως εξής: — Πρωτοχρονιά, — Δευτέρα του Πάσχα, — 1η Μαΐου, — 9η Μαΐου, — ημέρα της Αναλήψεως, — Δευτέρα της Πεντηκοστής, — 23η Ιουνίου, — 15η Αυγούστου, — 1η Νοεμβρίου, — 25η Δεκεμβρίου, — 26η Δεκεμβρίου.
Άρθρο 2 Για την περίοδο από 1ης Νοεμβρίου 2023 έως τις 31 Οκτωβρίου 2024, οι ημερομηνίες των δικαστικών διακοπών υπό την έννοια του άρθρου 24, παράγραφοι 2 και 6, του Κανονισμού Διαδικασίας καθορίζονται ως εξής: — Χριστούγεννα 2023: από τη Δευτέρα 18 Δεκεμβρίου 2023 έως και την Κυριακή 7 Ιανουαρίου 2024, — Πάσχα 2024: από τη Δευτέρα 25 Μαρτίου 2024 έως και την Κυριακή 7 Απριλίου 2024, — Καλοκαίρι 2024: από την Τρίτη 16 Ιουλίου 2024 έως και το Σάββατο 31 Αυγούστου 2024.
Άρθρο 3 Η παρούσα απόφαση αρχίζει να ισχύει την ημέρα της δημοσιεύσεώς της στην Επίσημη Εφημερίδα της Ευρωπαϊκής Ένωσης.
Λουξεμβούργο, 7 Φεβρουαρίου 2023.
Ο Γραμματέας
Ο Πρόεδρος
A. CALOT ESCOBAR
K.
LENAERTS